open-index/open-wikipedia-markdown huggingface dataset:
Միժու

**Միժու** (), կոմունա Էն (գավառ)ում, Ֆրանսիայի արևելքում։

## Պատմություն
Կլիմայական խիստ պայմանների պատճառով դաշտավայրը, որտեղ գտնվում է կոմունան, երկար ժամանակ չի ունեցել մշտական բնակչություն։ 1334 թվականից սկսած եղել է իջևանատուն, որտեղ վանականները սպասարկել են դեպի Սեն-Կլո (Saint-Claud) շարժվող ուխտավորներին։ Առաջին տները կառուցվել են 1601 թվականին Լաժուն (Lajoux) Կոլ դե լա Ֆոսիին միացնող ճանապարհի երկայնքով։
1601 թվականին Սավոյայի,Ֆրանսիայի և Իտալիայի միջև կնքված Լիոնի համաձայնագրից հետո, քաղաքը բաժանող գետը դարձավ սահման և դաշտավայրի հարավարևելյան մասն անցավ Ֆրանսիային։
2010 թվականին կոմունայի բնակչությունը կազմում էր 379 մարդ։

## Տնտեսություն
Մինչև 20-րդ դարը տնտեսության հիմնական ոլորտը գյուղատնտեսությունն ու անտառաբուծությունն էին։ Հիմա կան որոշ տեքստիլ արտադրամասեր և փայտամշակման ձեռնարկություններ։
Ձմեռային սպորտով զբաղվելու համար գործում են ճոպանուղիներ, իսկ գոլֆով հնարավոր է զբաղվել Combe de Mijoux-ի շրջանում։

Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Արամ Արման

**Արամ Արման** (Սուրեն Բասմաջյան, ), հայ-խորհրդային բանաստեղծ։

## Կենսագրություն
1941-1946 թվականներին դասավանդել է Հալեպի հայկական դպրոցներում, ապա ներգաղթել Խորհրդային Հայաստան՝ 1946 թվականին։ Բանաստեղծությունների անդրանիկ ժողովածուն («Խաչբուռ») լույս է տեսել 1944 թվականին, Հալեպում։ Հայրենիքում հրատարակվել են Արամ Արմանի «Վերադարձ» (1949 թվական), «Հայրենիքի և սիրո երգեր» (1955 թվական), «Քերթվածներ» (1965 թվական) բանաստեղծությունների գրքերը։

## Ծանոթագրություններ

Կատեգորիա:Հայ բանաստեղծներ
Կատեգորիա:Սիրիայից Հայաստան արտագաղթածներ
Լա Կլիս

**Լա Կլիս** (), համայնք Ֆրանսիայում՝ Պուատու-Շարանտ երկրամասի Ծովափնյա Շարանտ գավառի Սենտ շրջանում։ Մտնում է Սոժոն կանտոնի կազմի մեջ։

Համայնքի INSEE կոդ՝ 17112։

## Բնակչություն
Համայնքի բնակչությունը 2010 թվականին կազմում էր 589 մարդ։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ. Լա Կլիս 

Կատեգորիա:Ֆրանսիայի համայնքներ
Անուշադրի սպիրտ

**Անուշադրի սպիրտ**, ամոնիակի (իրականում՝ ամոնիումի հիդրօքսիդի) ջրային լուծույթի ոչ ճիշտ անվանումը։

Կիրառվում է քիմիական արդյունաբերության, գյուղատնտեսության մեջ։

Բժշկության մեջ անուշադրի սպիրտ են անվանում ամոնիակի 10%-անոց ջրային լուծույթը։ Այն օգտագործվում է շնչական կենտրոնը խթանելու համար (ուշագնացության, ալկոհոլային թունավորումների և այլնի դեպքերում) և վիրաբուժության մեջ (25 մլ անուշադրի սպիրտի լուծույթը 5 լ տաք ջրում՝ ձեռքերի ախտահանման համար)։

## Տես նաև
* Ամոնիակ

Կատեգորիա:Ամոնիում
Անտոնինա Մահարի

**Անտոնինա Մահարի** (**Անտոնինա Պավլիտայտե**, ), լիտվացի արձակագիր։ Հայաստանի գրողների միության անդամ (1997)։

Գուրգեն Մահարիի կինը։

## Կենսագրություն
Անտոնինա Մահարին ծնվել է Լիտվայի մայրաքաղաք Վիլնյուսում։ Սովորել է Վիլնյուսի համալսարանի իրավաբանական ‎ֆակուլտետում։ Եղել է Լիտվայի համար պայքարող ընդհատակյա կազմակերպության անդամ, անցել է ստալինյան բռնատիրության ճանապարհով՝ բանտ է ընկել և աքսորվել Սիբիր, որտեղ հանդիպել է հայ անվանի գրող Գուրգեն Մահարուն և դարձել նրա կյանքի ուղեկիցը։

Անտոնինայի գրած Գուրգեն Մահարու սիբիրյան ոդիսականի առաջին էջերը տպագրվել են 1970 թվականին Բեյրութում՝ Անդրանիկ Ծառուկյանի «Նաիրի» հանդեսում։ «Լիտերատուրնայա Արմենիա» ամսագրում պարբերաբար հատվածներ են տպագրվել «Իմ ոդիսականը» գրքից։

Թաղված է Երրորդ գյուղի (Սիլիկյան թաղամաս) գերեզմանոցում՝ որդու կողքին։

## Երկեր
* Հիշողություններ և պատմվածքներ, Երևան, 2011, 128 էջ։
* Ժողովրդի ծառան, Երևան, 2004։
* Իմ ոդիսականը (ռուսերեն), 2003։
* Իմ ոդիսականը, Անթիլիաս, 1994, 168 էջ։

## Ծանոթագրություններ

## Արտաքին հղումներ
* Անտոնինա Մահարի. Ես ինձ երբեք աղքատ չեմ համարել (Տեսանյութ)
* ՈՎ ՈՎ Է / Անտոնինա ՄԱՀԱՐԻ
* Antonina Mahari and Stalin’s phantom
* Անտոնինա Մահարի. «Եթե ես ինքս արժանի չեմ հարգանքի, մի հարգեք, երես թեքեք ինձանից»

Կատեգորիա:Լիտվացի արձակագիրներ
Կատեգորիա:Հայաստանի գրողների միության անդամներ
Կատեգորիա:Վիլնյուսի համալսարանի շրջանավարտներ
Կատեգորիա:Երկարակյացներ
Սամվել Ավետիսյան (պետական գործիչ)

**Սամվել Սերյոժայի Ավետիսյան** (), ՀՀ պետական և քաղաքական գործիչ, տնտեսագիտության դոկտոր, պրոֆեսոր, ՀՀ գյուղատնտեսության նախարարի առաջին տեղակալ (2002-2011)։

## Կրթություն
* 1977 թ. ավարտել է Հայկական գյուղատնտեսական ինստիտուտը՝ տնտեսագետի որակավորմամբ։ Տնտեսագիտության դոկտոր, (2003)։ Պրոֆեսոր (2007)։ 14 մենագրությունների և ավելի քան 140 գիտական հոդվածների հեղինակ։
* Վերապատրաստման դասընթացներ է անցել Մոսկվայի Կ. Տիմիրյազևի անվան գյուղատնտեսական ակադեմիայում (1979), Կիևի գյուղատնտեսական ակադեմիայում (1985), ԱՄՆ Այովայի նահանգի CITRA միջազգային ուսումնական կենտրոնում (1994), ԱՄՆ Ֆրեզնոյի համալսարանում (1998), Իսրայելի MASHAV-CINADCO միջազգային կենտրոնում (2003), Իսրայելի Գալիլյայի միջազգային համալսարանում (2010)։

## Աշխատանքային գործունեությունը
* 1970-1972 թթ. - ծառայել է Խորհրդային բանակում։
* 1978 թ. - Ախուրյանի շրջանի Կամո գյուղի կոլտնտեսությունում աշխատել է որպես գլխավոր տնտեսագետ։
* 1979-1986 թթ. - Հայկական գյուղատնտեսական ինստիտուտի գյուղատնտեսական արտադրության կազմակերպման ամբիոնի ասիստենտ, ավագ դասախոս, դոցենտ, այնուհետև՝ ամբիոնի վարիչ։
* 1986-1994 թթ. - Հայկական գյուղատնտեսական ինստիտուտի արհմիութենական կոմիտեի նախագահ։
* 1995-1999 թթ. - ՀՀ Գյուղատնտեսության նախարարության գիտության, կրթության և նոր տեխնոլոգիաների ներդրման գլխավոր վարչության պետ։
* 1999 թ. մայիսի 30-ին ընտրվել է ՀՀ Ազգային ժողովի երկրորդ գումարման պատգամավոր թիվ 67 ընտրատարածքից։ ԱԺ ֆինանսավարկային, բյուջետային և տնտեսական հարցերի մշտական հանձնաժողովի անդամ։ «Օրինաց երկիր» խմբակցության անդամ։
* 2002 թ. փետրվարի 11-ին պատգամավորական լիազորությունները դադարեցվել են՝ այլ պաշտոնի նշանակվելու կապակցությամբ։
* 2002 թ. փետրվարի 11-ին ՀՀ Վարչապետի որոշմամբ նշանակվել է ՀՀ գյուղատնտեսության նախարարի առաջին տեղակալ։
* 2011 թ. ապրիլի 7-ին ՀՀ Վարչապետի որոշմամբ ազատվել է Հայաստանի Հանրապետության գյուղատնտեսության նախարարի առաջին տեղակալի պաշտոնից՝ իր դիմումի համաձայն։
* 2011թ-ից Հայաստանի ազգային ագրարային համալսարանի ՙՙԱգրոբիզնեսի կազմակերպման՚՚ և ՙՙԱգրարային քաղաքականության և խորհրդատվության՚՚ ամբիոնների պրոֆեսոր,
* 2011-2013 թթ. Հայաստանի ազգային ագրարային համալսարանի Ագրարային քաղաքականության և տնտեսագիտական հետազոտությունների հետազոտական կենտրոնի տնօրեն։
* 2013-2016 թթ. Հայաստանի պետական տնտեսագիտական համալսարանի ՙՙԱմբերդ՚՚ հետազոտական կենտրոնի տնօրեն։
* 2016թ. սեպտեմբերից նույն կենտրոնի ծրագրերի համակարգող, ավագ գիտաշխատող։

Ամուսնացած է, ունի երեք զավակ։

## Ծանոթագրություններ

Կատեգորիա:Հայ տնտեսագետներ
Կատեգորիա:Հայ պետական պաշտոնյաներ
Կատեգորիա:Հայաստանի պետական գործիչներ
Կատեգորիա:Ախուրյան գյուղում ծնվածներ
Կատեգորիա:ՕԵԿ անդամներ
Կատեգորիա:ՀՀ ԱԺ 2-րդ գումարման պատգամավորներ
Կատեգորիա:Տնտեսագիտության թեկնածուներ
Կատեգորիա:ՀԱԱՀ շրջանավարտներ
Կատեգորիա:Հայ քաղաքական գործիչներ
Կատեգորիա:Հայ պրոֆեսորներ
Էրիկ XI

thumb|200px|Վարնհեմսկայում գտնվող Էրիկի գերեզմանոցը
thumb|200px|Էրիկ Շեպելյավի կնիքը
**Էրիկ Շեպելյավի** (; նաև *Էրիկ Էրիկսոն*, ), 1222-1250 թթ. Շվեդիայի թագավոր։

Նրա հայրը եղել է Էրիկ X-րդը։ Մայրը եղել է Էրիկան, նա եղել է Ռիհեզայի թագուհի։ 1216 թվականին, երբ քրոջ ամուսինը մահացել է, նրանք եկել են Վալդեմար II թագավորի մոտ։ Մեկնել են Դանիա, որտեղ էլ շուտով ծնվել է ապագա շվեդ թագավորը։

1222 թվականին Էրիկը ընտրվում է, որպես Շվեդիա թագավոր։ Որոշ ժամանակ անց նրա դեմ պայքարի դուրս գալիս Կնուտ II-ը, որը սերում էր Սուրբ Էրիկ IX-րդից։ 1229 թվականի նոյեմբերի 28-ին Օլյուստրումե մատույցներում, նա պարտության է մատնում Էրիկի զորքին Սեդերմանլանդում, և թագավորը ստիպված էր փախչեր Դանիայից։ 1234 թվականին Կնուտի մահից հետո է միայն Էրիկին հաջողվում հետ վերադարձնել թագը։

1237 թվականին Հռոմի պապ Գրիգորի IX-ը Էրիկին կանչում է, որպեսզի նա ավարտի խաչակրաց արշավանքը դեպի Տավաստլանդ։ Նա այդ արշավանքը գլխավորեց եղբոր՝ Բիրգեր թագավորի հրամանով։ 1240 թվականին, համաձայն ռուսական տեղեկությունների նրանք գրավում են Հին Լադոգան, սակայն նոր ընտրված արքայազ Ալեկսանդր Նեվսկին նրանց ջախջախում է Նեվիի մատույցներում։

1247 թվականին Կնուտ Երկար Հոլմգերի տղան դուրս է գալիս Էրիկի դեմ, բայց նա 1248 թվականին Ուպլանդի մատույցներում պարտվում է, և մահանում է։

Էրիկը ամունացած էր Ֆոլկունգովների տոհմի թագավոր Սունե Կատարինի աղկա հետ։
Թագավորը մահացել է 1250 թվականի փետրվարի 2-ին և թաղված է Վարնհեմսկիի եկեղեցու նկուղում։ Նրա մահով ավարտվում է Սուրբ Էրիկների տղամարդկանց տոհմը։

## Ծանոթագրություններ

Կատեգորիա:Շվեդիայի թագավորներ
Կատեգորիա:Կաթոլիկ միապետներ
Կատեգորիա:Միջնադարյան երեխա կառավարիչներ
Կատեգորիա:Շվեդիայի քաղաքական գործիչներ
Հուգենոտական խաչ

մինի|Հուգենոտական խաչ
**Հուգենոտական խաչ**(), քրիստոնեական կրոնական խորհրդանիշ, որն ի հայտ է եկել Ֆրանսիայում և ռեֆորմատական հավատքի ամենաընդունված ու հայտնի խորհրդանիշերից է։ Խաչը նաև Ֆրանսիայի ռեֆորմատական եկեղեցու լոգոտիպի մի մասն է ().

## Ծագում
Համարվում է, որ խաչը մտածել ու ստեղծ է արծաթագործ-ոսկեգործ Միստրը Նիմից, 1688 թվականին։ Որպես հիմք վերցվել է Մալթական խաչը։ Նանտի Էդիկտից հետո խաչն ընդհանուր նգործածության մեջ մտավ հուգենոտների շրջանում և հավաստում էր այն կրողի հավատքի մասին։ Կախված աղավնին ավելացվեց որպես Սուրբ հոգու խորհրդանիշ, բայց սարսափելի հետապնդումների պատճառով այն փոխարինեցին մարգարտով, որը արցունք էր խորհրդանշում։

## Խորհրդանշումը
Հուգենոտյան դրոշի խորհրդանշումը հատկապես հարուստ է։ Նրա յուրաքանչյուր բաղադրամաս ունի որոշակի իմաստ։

### Առանձին բաղադրիչների սիմվոլիկան
* Խաչը՝ որպես քրիստոնեական հավատքի խորհրդանիշ, ներկայացնում է ոչ միայն Քրիստոսի մահը, այլ նաև հաղթանակը մահի ու անպատվության դեմ։ Նույնն է խորհրդանշում նաև Մալթական խաչը։ 
* Ութ կետերը խորհրդանշում են երանության ութ ավետարանային պատվիրանները ()։
* Չորս հերալդիկ շուշանները խորհրդանշում են Նոր Կտակարանի չորս ավետարանները։ Յուրաքանչյուր շուշան ունի երեք թերթիկ, որը ընդհանուր կազմում է տասներկու թերթիկ՝ առաքյալների թվով։ 
* Շուշանների միջև ընկած սրտաձև հատվածը խորհրդանշում է հավատարմությունը։ Համարվում է, որ այդպիսին էր Ժան Կալվինի կնիքը։ 
* Կախված աղավնին խորհրդանշում է Սուրբ հոգին (Հռոմ. 5:16)։ Ինչպես նշվեց վերևում, դաժան հետապնդումների ժամանակ աղավնին փոխարինվեց մարգարտով, որը խորհրդանշում էր արտասունքը։

## Արտաքին հղումներ
* Dinges. Huguenots — Հուգենոտներ 
*  Huguenot Memorial Museum 
*  Huguenot Society of South Africa 

Կատեգորիա:Կալվինիզմ
Կատեգորիա:Կրոնական խորհրդանիշներ
Կատեգորիա:Խաչեր
Կաբիրիայի գիշերները

**«Կաբիրիայի գիշերները»** (), Ֆեդերիկո Ֆելինիի դրամատիկ ֆիլմը մարմնավաճառուհի Կաբիրիայի մասին, ում դերակատարը ռեժիսորի կինն էր՝ Ջուլիետա Մազինան։ Ֆիլմն արժանացել է 1957 թվականի Կաննի կինոփառատոնի երկու մրցանակի, ներառյալ լավագույն դերասանուհու մրցանակը, «Օսկար» մրցանակի՝ Լավագույն օտարալեզու ֆիլմ անվանակարգում, և 1957 թվականի Սան Սեբաստիանի միջազգային ամենամյա փառատոնի լավագույն դերասանուհու մրցանակի։ Ֆիլմը գտնվում է «IMDb վարկածի 250 լավագույն ֆիլմեր»-ի ցանկում։

## Սյուժեն
Ֆիլմի գլխավոր հերոսուհին՝ Կաբիրիան առանց հանձնվելու փնտրում է իր «մեծ սերը»։ Սակայն կյանքն անընդհատ նրան տհաճ ու անսպասելի անակնկալներ է անում և հերոսուհու փնտրտուքները վերածում իսկական ցավի։ Կաբիրիային հանդիպած բոլոր մարդիկ միայն օգտագործում են նրան իրենց անձնական հետաքրքրությունների ու շահերի համար։ Բայց հուսահատված Կաբիրիան չի դադարում աղոթել Սուրբ Աստվածամորը և խնդրել նրանից հնարավորություն տալ իրեն վերափոխել սեփական կյանքը։

Եվ վերջապես, իր կենսական ապրուստը մարմնավաճառությամբ վաստակող Կաբիրիան հանդիպում է իր տղամարդուն։ Դա Օսկարն էր, ով հայտնվեց կրկեսի հիպնոսային համարից հետո։ Օսկարը սովորական հաշվապահ էր աշխատում բավականին մեծ ընկերությունում և Կաբիրիային պայծառ ու անհոգ ապագա էր խոստանում։ Կաբիրիան՝ անսահման երջանիկ այն մտքից, որ վերջապես կարող է փոխել իր կյանքը, սիրահարվում է։ Նա վաճառում է իր տնակը և գնում իր սիրելիի մոտ…

Ճակատագրի հաջորդ դաժան քայլը Կաբիրիայի սրտին մահացու հարված է հասցնում։ Օսկարը վճռել էր վերցնել գումարն ու սպանել նրան։ Նա նույնպես օգտագործեց Կաբիրիային։ Բայց հերոսուհին չչարացավ ո՛չ չարագործի, ո՛չ ճակատագրի նկատմամբ։ Կյանքից այլևս ոչինչ չակնկալող Կաբիրիան քայլում էր փողոցով ու անցորդներին նվիրում իր անկրկնելի ժպիտը…

## Դերերում

## Մրցանակներ ու անվանակարգեր
### Մրցանակներ
* 1958՝ «Օսկար» կինոմրցանակ
** Լավագույն օտարալեզու ֆիլմ
* 1957՝ Կաննի կինոփառատոն
** Լավագույն դերասանուհի՝ Ջուլիետա Մազինա
** Հատուկ հիշատակություն՝ Ֆեդերիկո Ֆելինի
* 1957՝ «David di Donatello» մրցանակ
** Լավագույն ռեժիսոր՝ Ֆեդերիկո Ֆելինի
** Լավագույն պրոդյուսեր՝ Դինո դե Լաուրենտիս
* 1957՝ Սան Սեբաստյանի կինոփառատոն
** Լավագույն դերասանուհի՝ Ջուլիետա Մազինա

### Անվանակարգեր
* 1959՝ BAFTA կինոմրցանակ
** Լավագույն ֆիլմ
** Լավագույն արտասահմանյան դերասանուհի՝ Ջուլիետա Մազինա
* 1957՝ Կաննի կինոփառատոն
** Ոսկե արմավենու ճյուղ՝ Ֆեդերիկո Ֆելինի

## Ծանոթագրություններ

## Արտաքին հղումներ
*  

Կատեգորիա:1950-ականների ֆիլմեր
Կատեգորիա:1950-ականների ֆրանսիական ֆիլմեր
Կատեգորիա:1957 դրամա ֆիլմեր
Կատեգորիա:1957 ֆիլմեր
Կատեգորիա:Paramount Pictures ֆիլմեր
Կատեգորիա:Իտալական դրամա ֆիլմեր
Կատեգորիա:Իտալական ֆիլմեր
Կատեգորիա:Իտալերեն ֆիլմեր
Կատեգորիա:Սև-սպիտակ ֆիլմեր
Կատեգորիա:Ֆեդերիկո Ֆելինիի ֆիլմեր
Կատեգորիա:Ֆրանսիական դրամա ֆիլմեր
Կատեգորիա:1950-ականների իտալերեն ֆիլմեր
Դելե Ալի

**Բամիդելե Ջերմեյն Ալի** (, ), անգլիացի ֆուտբոլիստ, անգլիական «Տոտտենհեմ Հոտսպուր» ֆուտբոլային ակումբի և Անգլիայի հավաքականի կիսապաշտպան։

## Ակումբային կարիերա
Դելեն իր կարիերան սկսել է համեստ «Սիթի Քոլթս» ակումբում, որտեղից 2007 թվականին հայտնվել է «Միլթոն-Քինս Դոնսի» համակարգում։ Երեք տարի այնտեղ խաղալուց հետո 2015 թվականին կայացավ նրա տեղափոխությունը «Տոտտենհեմ», սակայն 2014/15 մրցաշրջանի երկրորդ կեսը վարձրավճարով խաղաց իր նախորդ ակումբում։ «Տոտտենհեմում» Ալին իր նորամուտը նշեց 2015 թվականի օգոստոսի 8-ին՝ «Մանչեսթեր Յունայթեդի» դեմ խաղում։ Լոնդոնյան ակումբում իր առաջին գոլը խփեց նույն թվականի օգոստոսի 22-ին «Լեսթեր Սիթիի» դեմ խաղում։

## Միջազգային կարիերա
2015 թվականի նոյեմբերի 17-ին Ալին հրավիրվեց Անգլիայի ֆուտբոլի ազգային հավաքական։

## Ծանոթագրություններ

## Արտաքին հղումներ
* Դելե Ալին Պրեմիեր Լիգայի հայալեզու կայքում 
* Դելե Ալին transfermarkt.com կայքում

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի հավաքականի ֆուտբոլիստներ
Կատեգորիա:Անգլիացի ֆուտբոլիստներ
Կատեգորիա:Բեշիկթաշի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տոտտենհեմ Հոտսպուրի ֆուտբոլիստներ
Կատեգորիա:Էվերթոնի ֆուտբոլիստներ
Կատեգորիա:Միլթոն Քինս Դոնսի ֆուտբոլիստներ
Կատեգորիա:Կոմոյի ֆուտբոլիստներ
Պրոմեգապոետին

**Պրոմեգապոետին**, սինթետիկ բնույթի ցիտոկին։ Այն օգտագործվում է քիմիաթերապիայի ժամանակ և ուժեղացնում է արյան բջիջների ռեգեներացիան (վերականգնում, վարաճ)։ Պրոմեգապոետինը գաղութ-խթանող գործոն է, որը խթանում է մեգակարիոցիտների արտադրությունը։

Նրա ֆունկցիան իրականացվում է լինտերլեյկին-3-ի և թրոմբոպոետինի լիգանդների խթանմամբ։

## Ծանոթագրություններ

## Արտաքին հղումներ
* New cytokines and their role in supportive care
* Цитокины ингибирующие гемопоэз. Фактор некроза опухоли

Կատեգորիա:Դեղեր
Կարել Շայնպֆլյուգ

**Կարել Շայնպֆլյուգ** (, ) — չեխ գրող, լրագրող, թատերագիր և գրաքննադատ։

## Կենսագրություն

Ծնվել է մետաղագործական ձեռնարկության սեփականատիրոջ ընտանիքում։ Մինչև 1914 թվականը աշխատել է հոր գործարանում։

Առաջին համաշխարհային պատերազմից հետո ամբողջովին նվիրվել է լրագրողական աշխատանքի։ Եղել է «Národní listy» (1919—1927) թերթի խմբագիր։

Ակտիվորեն մասնակցել է գրական ակումբների, խմբակների և արվեստաբանական տարբեր կազմակերպությունների միջոցառումներին։

Կնոջ վաղաժամ մահից հետո միայնակ է խնամել ու դաստիարակել երեխաներին։ Աղջիկը՝ Օլգա Շայնպֆլյուգը (1902—1968) հայտնի չեխ դերասանուհի է, գրող Կարել Չապեկի կինը։

## Ընտրյալ երկեր
### Պոեզիա
* *J.N.R.I* (1898),
* *Opuštěný důl* (1903)

### Պատմվածքներ և վիպակներ
* *Moře* (1907),
* *Dítě, Smrt a Dobrodiní* (1909),
* *Perly v octě* (1909),
* *Trhači protěží* (1920),
* *Odborníci* (1920),
* *Strom iluzí a křišťál pravdy* (1921),
* *Šlépěje* (1925),
* *Lidské sněhy* (1927),
* *Mluvící štěně* (1931),
* *Rozhodné chvíle* (1946),

### Վեպեր
* *Pouta soužití* (1918),
* *Motýl ve svítilně* (1930),
* *Babylonská věž* (1931),
* *Nevolnictví těla* (1933),
* *King Fu* (1936),
* *Krysař* (1947)

### Դրամատիկակական գործեր
* *Mrak* (1919),
* *Geysír* (1922),
* *Druhé mládí* (1924)

### Հոդվածներ
* *Divadlo na venkově* (1922),
* *Italský zájezd* (1922),
* *Kapitoly o spiritismu* (1923),
* *Paříž* (1924),
* *Německem, Holandskem a Belgií* (1929)

## Ծանոթագրություններ

## Աղբյուրներ
* Karel Scheinpflug

Կատեգորիա:Չեխ գրողներ
Կատեգորիա:Չեխ լրագրողներ
Կատեգորիա:Չեխ դրամատուրգներ
Կատեգորիա:Գրաքննադատներ
Կատեգորիա:Գիտաֆանտաստիկ գրողներ
Դյուբրեյլոզավր

ձախից|220px|մինի|Դյուբրեյլոզավրերի գանգը
**Դյուբրեյլոզավր** (), Մեգալոզավրերի ընտանիքի մսակեր մողեսանման դինոզավր։ Դինոզավրը իր անվանումը ստացել է 2002 թվականին։

Լրացուցիչ ուսումնասիրությունները, որոնք տարվում են դինոզավրերի մասին վերջնական հավաստրի տեղեկություններ ստանալու համար, ցույց են տվել, որ դյուբրեյլոզավրերի ամենամոտ ազգական դինոզավրը դա նույն ընտանիքի մսակեր դինոզավրերից էուստրեպտոլոնդիլն է ()։

Դյուբրելյոլազվրերին բնորոշ է կարճ մռութը և երկար պոչը։ Այս դինոզավրերը ունի չնչին տարբերություններ համեմատած նույն ընտանիքի մեկ այլ դինոզավրի։

Ապրել են հիմնականում ծովափնյա հատվածներում և խոնավ վայրերում։ Սնվել են զանազան ձկներով և այլ խոշոր և միջին չափերի ծովային կենդանիներով։

Այս տեսակի դինոզավրերը հայտնաբերվել են 1994 թվականին, սակայնիր անվանումը ստացել է 2002 թվականին։ Դյուբրեյլոզավրերի պատմական մնացորդները գտնվեն են ներկայիս Ֆրանսիայի տարածքից։

Որոշ եվրոպացի հնագետների գնահատմամբ, այս դինոզավրերը ունեցել են մոտ 9 մետր երկարությամբ հասակ։ Այս դինոզավրերը կշռել են մոտ 1.5 տոննա։

## Ծանոթագրություններ

Կատեգորիա:Սողուններ
Ներիմա

**Ներիմա** (), Տոկիոյի 23 հատուկ շրջաններից մեկն է։ 2008 թվականի տվյալներով շրջանի բնակչությունը կազմում է 703 005 մարդ, իսկ 2015 թ.` 726 440: Բնակչության խտությունը կազմում է 14 443 մարդ./կմ։ Այստեղ բնակվում է 897 օտարերկրացի։ Ներիմայի բնակչության 18,4 %-ը բարձր է 65 տարեկանից։ Շրջանի ընդհանուր տարածքը կազմում է 48,16 կմ²։

## Պատմություն
thumb|285px|Ներիմա շրջանը քարտեզի վրա
thumb|285px|Ներիմա շրջանի կառավարությունը
Էդո Ներիմայի օրոք հիմնականում գյուղատնտեսական շրջան էր։ 1923 թ. Կանտոյում տեղի ունեցած երկրաշարժից հետո շատ քաղաքացիներ տեղափոխվեցին այստեղ Տոկիոյի կենտրոնական մասերից։ Մինչև 1947 թ.-ի օգոստոսի 1-ին առանձին շրջան հայտարարվելը, Իթաբասիի մասն էր համարվում։
Ներիմայում շատ զբոսայգիներից բացի, կան նաև ջերմոցներ, որտեղ բանջարեղեն են աճեցնում։

## Աշխարհագրություն
Ներիման ընկած է Տոկիոյի կենտրոնից հյուսիս-արևմուտք։ Սահմանակից է հետևյալ շրջանների հետ. Սուհինամի, Թոսիմա, և Նականո, նաև Մուսիսանո և Նասիտոկյո քաղաքների հետ։

## Անիմե և մանգա
Ներիման հանդես է գալիս որպես ճապոնական անիմեի հայրենիք։ Մեծ քանակով անիմեի արտադրության ստուդիաներ գտնվում են հենց այստեղ, օրինակ` Toei Animation, Mushi Production, Studio Gallop и AIC: Ներիմայի ստուդիաներում են նկարահանել շատ մուլտֆիլմեր, ինչպիսիք են «Ranma ½», «Doraemon», «Digimon Adventure», «Urusei Yatsura» և այլն։

## Պատկերասրահ

Պատկեր:Asaka tilyutonti2.jpg
Պատկեր:Nerima-Sta-N.JPG


## Ծանոթագրություններ
Արամ Արսենյան

**Արամ Արագեղեցիկի Արսենյան** (), հայ արևելագետ, Հայաստանի պետական գործիչ, Հայաստանի տրանսպորտի և կապի նախարարի տեղակալ (2015-2017 թվականներ)։

## Կրթություն
* 1975-1980 թթ. - սովորել և ավարտել է Երևանի պետական համալսարանի արևելագիտության ֆակուլտետի արաբերենի բաժինը։

## Աշխատանքային գործունեությունը
* 1980-1981 թթ. - եղել է Ջերմուկի քաղաքային կուլտուրայի տան տնօրեն։
* 1981-1984 թթ. - աշխատել է Լիբիայում որպես արաբերենի թարգմանիչ։
* 1984-1986 թթ. - աշխատել է Ջերմուկի պատկերասրահում՝ որպես ավագ գիտաշխատող։
* 1986-1988 թթ. - ծառայել է Խորհրդային բանակում։
* 1988-1989 թթ. - եղել է «Շինարար» թերթի թղթակից։
* 1989-1992 թթ. - աշխատել է Ջերմուկի մարզամշակութային համալիրում որպես ադմինիստրատոր, ապա՝ տնօրեն։
* 1992-1993 թթ. - աշխատել է «Պրոմեթևս» բորսայում՝ որպես բաժնի պետ։
* 1993-2011 թթ. - հիմնադրել և ղեկավարել է մի շարք ՍՊԸ-ներ։
* 2011 թ. ապրիլի 12-ին ՀՀ Վարչապետի որոշմամբ նշանակվել է Հայաստանի Հանրապետության Արագածոտնի մարզպետի տեղակալ։
* 2013 թ. սեպտեմբերի 19-ին ՀՀ Վարչապետի որոշմամբ ազատվել է Հայաստանի Հանրապետության Արագածոտնի մարզպետի տեղակալի պաշտոնից։
* 2014-2015 թթ. - աշխատել է ««Նարեկ Սարգսյան» ճարտարապետական արվեստանոց» ՍՊԸ-ում՝ որպես խորհրդական։
* 2015 թ. փետրվարի 11-ին ՀՀ Վարչապետի որոշմամբ նշանակվել է Հայաստանի տրանսպորտի և կապի նախարարի տեղակալ։ 
* 2017 թվականին ազատվել է զբաղեցրած պաշտոնից։

Ամուսնացած է։ Անկուսակցական է։

## Ծանոթագրություններ

Կատեգորիա:Հայաստանի պետական գործիչներ
Կատեգորիա:Հայ արևելագետներ
Կատեգորիա:Հայ թարգմանիչներ
Դևիդ Կոխ

**Դևիդ Համիլթոն Կոխ** (, ), ամերիկացի գործարար, մարդասեր, քաղաքական ակտիվիստ և ճարտարագետ-քիմիկոս։ 1970 թվականին միացավ ԱՄՆ-ում մասնավոր ընկերությունների մեջ 2-րդը համարվող Koch Industries ընտանեկան բիզնեսին։ 1979 թվականին դարձավ Koch Industries-ի Koch Engineering մասնաճյուղի նախագահը, իսկ 1983 թվականին եղբոր՝ Չարլզի հետ՝ Koch Industries-ի համասեփականատերը։ Այժմ զբաղեցնում է ընկերության գործադիր փոխնախագահի պաշտոնը։

Կոխն ազդեցիկ ազատական է։ 1980 թվականին ԱՄՆ փոխնախագահի թեկնածու էր Ազատական կուսակցությունից․ ֆինանսապես օգնեց նաև քարոզարշավին։ Հիմնադրել է «Ձայնեղ տնտեսության քաղաքացիներ» () քաղաքական խումբը։ Նա և եղբայրը՝ Չարլզը, նվիրատվություններ են կատարել քաղաքական պաշտպանության խմբերի և գրեթե միշտ հանրապետական քաղաքական քարոզարշավներին։

Portfolio.com կայքը նրան բնութագրել է որպես «Ամերիկայի ամենաբարեհոգի, բայց ուշադրություն գրավել չցանկացող մարդասերներից մեկը»։ Կոխը բարեգործություններ է կատարել Լինքոլն Սենթրին, Սլոան Քեթերինգին, Նյու Յորքի եկեղեցական հիվանդանոցի վերարտադրողական առողջության կլինիկային և ԱՄՆ բնության պատմության թանգարանին։ Լինքոլն Սենթրում գտնվող Նյու Յորքի պետական թատրոնը, որը Նյու Յորքի բալետի տունն է համարվում, 2008 թվականից կրում է Դևիդ Կոխի անունը՝ այն բանից հետո, երբ Դևիդը 100 մլն ԱՄՆ դոլար նվիրաբերեց թատրոնի վերանորոգման համար։

2012 թվականի տվյալներով Կոխն ԱՄՆ-ի 4-րդ ամենահարուստ մարդն էր, իսկ 2013 թվականի տվյալներով՝ Նյու Յորքի ամենահարուստ մարդը։ 2014 թվականի տվյալներով՝ աշխարհի 9-րդ ամենահարուստ մարդն էր։

1991 թվականի USAir 1493 ավիավթարի վերապրողներից է։

## Ծանոթագրություններ

## Արտաքին հղումներ
* Political contributions  from *Influence Explorer* at the Sunlight Foundation
* Names in the News: David and Charles Koch  at FollowTheMoney.org
* Collected news and commentary at *The New York Times*
* 

Կատեգորիա:20-րդ դարի ամերիկացի գործարարներ
Կատեգորիա:20-րդ դարի ամերիկացի քաղաքական գործիչներ
Կատեգորիա:21-րդ դարի ամերիկացի գործարարներ
Կատեգորիա:ԱՄՆ-ի հանրապետական կուսակցության անդամներ
Կատեգորիա:ԱՄՆ-ի քաղաքական գործիչներ
Կատեգորիա:Ամերիկացի բարերարներ
Կատեգորիա:Ամերիկացի գործարարներ
Կատեգորիա:Ամերիկացի հասարակական գործիչներ
Կատեգորիա:Ամերիկացի ձեռնարկատերեր
Կատեգորիա:Ամերիկացի ճարտարագետներ
Կատեգորիա:Ամերիկացի մարդասերներ
Կատեգորիա:Ամերիկացի միլիարդատերեր
Կատեգորիա:Ամերիկացի քաղաքական ակտիվիստներ
Կատեգորիա:Ամերիկացի քիմիկոսներ
Կատեգորիա:Մասաչուսեթսի տեխնոլոգիական ինստիտուտի շրջանավարտներ
Բուրեշ

**Բուրեշ** (), Ֆրանսիայի համայնք, մտնում է Պիկարդիյա երկրամասի մեջ։ Համայնքի գավառը հանդիսանում է Էնան։ Գտնվում է նաև Շատո Տերի շրջանի տարածքում։ Համյանքի շրջանը հանդիսանում է Շատո Տերին։

## Բնակչություն
Համայնքի բնակչությունը 2010 թվականի տվյալներով կազմում է 203 մարդ։

## Պատմություն
Բուրեշ համայնքը առաջին համաշխարհային պատերազմի ժամանակ եղել է գերմանա-ամերիկյան պատերազմի թատերաբեմ։ 1918 թվականին պատերազմի ժամանակ Բուրեշ մտնելը խստորեն արգելված էր։

## Ծանոթագրություններ

Կատեգորիա:Էնա դեպարտամենտի կանտոններ
Մենքի Վալլի (Փենսիլվանիա)

**Մենքի Վալլի** (), անինկորպորատիվ համայնք Ամերիկայի Միացյալ Նահանգների Փենսիլվանիայի Սալիվան շրջանում։ Անունն առաջացել է Մանքի Քրիկ վտակից, որը հոսում է Սալիվան շրջանում։

Կատեգորիա:Անինկորպորատիվ համայնքներ Փենսիլվանիայում
Հեմա Մալինի

**Հեմա Մալինի** (հինդի` हेमा मालिनी, ամբողջ անունը` Հեմա Մալինի Ռամանուջամ Չակրավարտի, ), հնդիկ կինոդերասանուհի, պարուհի, պրոդյուսեր, ռեժիսոր և քաղաքական գործիչ։ Նկարահանվել է մոտ 160 կինոնկարում։ Կանացի լավագույն դերի համար արժանացել է Filmfare Awards մրցանակի։ Հնդկաստանում կինեմատոգրաֆիայի զարգացման ասպարեզում ունեցած ներդրումների համար արժանացել է Պադմա Շրի կառավարական պարգևին։

## Կենսագրություն
Հեմա Մալինին ընտանիքում երրորդ երեխան էր։ Նրա մայրը պրոդյուսեր էր։ Կինոդեբյուտը կայացել է 1965 թվականին՝ տելուգու լեզվով նկարահանված «Պանդուն լքում է այս աշխարհը» ֆիլմում, որտեղ նա կատարել է պարուհու դերը։ Հեմա Մալինին ուսումնասիրել և յուրացրել է հնդկական դասական պարաոճերը՝ հայտնի և լավագույն գուրուների մոտ։ Հինդի լեզվով նրա առաջին ֆիլմը 1968 թվականին նկարահանված «Անուրջներ վաճառողը» կինոնկարն էր, որտեղ գլխավոր դերակատարը Ռաջ Կապուրն էր։ Հետագայում նկարահանվել է բոլիվուդյան բազմաթիվ աստղերի հետ՝ հիմնականում բարի և սիրող աղջիկների կամ հավատարիմ կանանց և մայրերի ռոմանտիկ կերպարներում։ Հատկանշական են նրա դերերը «Զիտան և Գիտան» (1972 թ.), «Սիրելի Ռաջա» (1972 թ.), «Վրեժ և օրենք» (1975 թ.), «Ջունգլիների արքան» (1976 թ.), խորհրդա-հնդկական «Ալի Բաբայի և քառասուն ավազակների արկածները» (1979 թ.), «Սամրատ» (1982 թ.), «Սուլթանի դուստրը» (1983 թ.), «Հինավուրց տաճարի գանձերը» (1983 թ.), «Այրիի ճակատագիրը» (1986 թ.), «Պարուհին» (1992 թ. հեռուստասերիալ), «Սեր և դավաճանություն» (2003 թ.) և այլ ֆիլմերում։

Վերջին տարիներին Հեմա Մալինին ամուսնու հետ միասին ներգրավվել է քաղաքականության մեջ և Հնդկաստանի ժողովրդական կուսակցության աջակցությամբ անդամակցել է Հնդկաստանի խորհրդարանի վերին պալատի նահանգների խորհուրդներին։

## Անձնական կյանք
Հեմա Մալինին ամուսնացել է հայտնի դերասան Դհարմենդրայի հետ։ Վերջինիս հետ համատեղ նկարահանվել են մոտ 35 ֆիլմերում։ Ամուսնական կյանքի ընթացքում ունեցել են երկու դուստր։ Դուստրերից մեկը՝ Էշա Դեոլը նույնպես դերասանուհի է և մոր օրինակով նա նույնպես ուսումնասիրել է հնդկական դասական պարերը։

Հեմա Մալինին դավանում է վայշնավիզմ (հինդուիզմի ուղղություններից մեկը) և հանդիսանում է Կրիշնայի ընկալման միջազգային հասարակության հետևորդ։

## Մասնակի ֆիլմագրություն

## Ծանոթագրություններ

Կատեգորիա:Հնդիկ դերասանուհիներ
Կատեգորիա:Հնդիկ կինոդերասաններ
Կատեգորիա:Հնդիկ կինոռեժիսորներ
Կատեգորիա:Հնդիկ պրոդյուսերներ
Կատեգորիա:Հեռուստատեսային դերասանուհիներ
Կատեգորիա:20-րդ դարի կին քաղաքական գործիչներ
Կատեգորիա:Հնդկաստանի կին քաղաքական գործիչներ
Կատեգորիա:Հնդիկ սցենարիստներ
Կատեգորիա:Հեռուստատեսային պրոդյուսերներ
Թեյլոր Լոթներ

**Թեյլոր Դենիել Լոթներ** (, արտաբերվում է , ), ամերիկացի դերասան, ոչ մեծ ճանաչում է ձեռք բերել այս ֆիլմերի շնորհիվ՝ «Շարքբոյի և Լավի արկածները» (2005), «Սուրբ Վալենտինի օրը» (2010) և «Մթնշաղ» ֆիլմը, որտեղ նա խաղացել է Ջեյքոբի դերը։ Ֆիլմերում նկարվելուց զատ նա հետաքրքրվում է երգեցողությամբ։

## Կենսագրություն
### Երիտասարդ տարիներ
Թեյլորը ծնվել է Գրանդ-Ռապիդսում, Միչիգան նահանգում, Դանիելա և Դեբոր Լոթների ընտանիքում։ Թեյլոր Լոթները ունի հոլանդական, ֆրանսիական, գերմանական և հնդկական արմատներ. Тэйлор — не единственный ребёнок в семье, у него есть младшая сестра Макена: Լոթները սկսում է ուսումնասիրել կարատե վեց տարեկան հասակում Խոլլենդի Ֆաբիանո կարատեի դպրոցում։ Հաջորդ տարի նա արդեն հաղթում է առաջնությունում և հրավիրվում է շարունակելու ուսումը կարատեի յոթակի չեմպիոն Մայք Չատի մոտ։ Նրան խնդրում են Կարատեի միջազգային ասոցիացիայում ներկայացնել սեփական երկիրը, և նա ապացուցում է իր ընդունակությունները՝ դառնալով Համաշխարհային կարատեի դափնեկիր (յունիոր) և զենքով մարտի չեմպիոն։ Հաղթել է 3 ոսկե մեդալ։ Նա շարունակում է իր հաղթական մրցարշավները, իսկ 2003 թվականին, երբ 11 տարեկան էր, նա ստանձնում է առաջին հորիզոնականը աշխարհում *NASKA* մրցույթի ժամանակ հետևյալ անվանակարգերում՝ «Սև գոտի բաց դիրքեր», «Երաժշտական զենք», «Ավանդական զենք» և «Ավանդական դիրքեր»։ Իսկ 12 տարեկանում ստացել է «Յունիորների միջև կարատեի աշխարհի չեմպիոն»։

### Կարիերա
Թեյլորը սկսում է իր դերասանական կարիերան, երբ մարտարվեստ դասավանդող ուսուցիչը նրան համոզում է նկարահանվել Լոս-Անջելեսյան «Burger King»-ի գովազդում։ Թեպետ փորձը այդքան էլ հաջող չէր, նրան դուր է գալիս նկարահանվելը։ Շուտով Թեյլորը և իր ընտանիքը սկսում է գնալ այստեղ, այնտեղ Միչիգանից դեպի Ֆլորիդա, որ Թեյլորը կարողանա իր համար դեր գտնել։ 9 տարեկանից նա ստանում է դերեր տարբեր ֆիլմերում և սերիալներում, նաև հնչյունավորել է մուլտիպլիկացիոն կերպարներ։

2001 թվականին Լոթները խաղում է *Կիսմետա* հեռուստատեսային ֆանտաստիկ էքշնում Մոկոտո Իոկոամի «Մարդասպանի ստվերը»։ Հաջորդիվ նա ստանում է դերեր սերիալներում՝ «Հավերժ ամառ», «Բեռնի Մակայի շոու» (Ահարոն) և «Իմ կինը և երեխաները» (Թայրոն)։

2008 թվականին Լոթները խաղում է Քրիստիան Սլեյթերի որդու դերը «Իմ անձնական թշնամին» սերիալում, մինչ այն չփակեցին 9 մաս նկարահանելուց հետո։
Նաև 2008 թվականի հունվարին Թեյլորը գնում է Մթնշաղ ֆիլմի քասթինգին։ Այնտեղ նա ծանոթանում է Քրիստեն Ստյուարտի հետ, ով արդեն հաստատվել էր գլխավոր դերակատարուհու՝ Բելլայի դերին։ Նրա հետ Թեյլորը կարդում է խոսքերը և ստանում է Ջեյքոբ Բլեյքի դերը։ Այս կերպարը ստանալու համար նա ստիպված էր աշխատել իր արտաքինի վրա և գնալ մարզասրահ։

### Անձնական կյանք
Աղջիկների մեջ նկատվել են Սելենա Գոմեսը, Թեյլոր Սվիֆթը, Մայկա Մոնրոն։ 2013 թվականի հունիսից նա հարաբերությունների մեջ էր իր կոլեգա Մարի Ավգերոպուլոսի հետ, սակայն 2014 թվականի վերջում նրանք բաժանվեցին։

## Ֆիլմագրություն

## Ծանոթագրություններ

## Արտաքին հղումներ
* Թեյլոր Լոթներ. ռուսալեզու ֆան կայք  
* 

Կատեգորիա:21-րդ դարի ամերիկացի տղամարդ դերասաններ
Կատեգորիա:«Ոսկե ազնվամորի» մրցանակի դափնեկիրներ
Կատեգորիա:Ամերիկացի երգիչներ
Կատեգորիա:Ամերիկացի տղա երեխա դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Ամերիկացիներ իռլանդական սերմամբ
Արմեն Հայրապետյան (այլ կիրառումներ)

**Արմեն Հայրապետյան** անվամբ հայտնի են մի քանի անձնավորություններ.

* Արմեն Անդրեյի Հայրապետյան — հայ ազատամարտիկ։
* Արմեն Հրայրի Հայրապետյան — ՀՀ պետական գործիչ, ՀՀ ֆինանսների նախարարի տեղակալ (2014)։
* Արմեն Վլադիմիրի Հայրապետյան — ՀՀ պետական գործիչ, ՀՀ Սննդամթերքի անվտանգության պետական ծառայության պետ։
Արմեն Հայրապետյան (պետական գործիչ)

**Արմեն Վլադիմիրի Հայրապետյան** (), Հայաստանի պետական գործիչ, Հայաստանի գյուղատնտեսության նախարարության սննդամթերքի անվտանգության պետական ծառայության պետ։

## Կրթություն
* 1968–1978 թթ. - սովորել և ավարտել է Երևանի Ե. Չարենցի անվան թիվ 67 միջնակարգ դպրոցը։
* 1978-1983 թթ. - սովորել և ավարտել է Վ. Բրյուսովի անվան ռուսաց և օտար լեզուների ինստիտուտի պատմա-անգլիական բաժինը։

## Աշխատանքային գործունեությունը
* 1983-1985 թթ. - ծառայել է Խորհրդային բանակում։ Ունի պահեստի սպայի կոչում։
* 1985-1987 թթ. - աշխատել է Արտաշատի շրջանի Դիմիտրով գյուղի միջնակարգ դպրոցում որպես պատմության ուսուցիչ։
* 1987-1991 թթ. - աշխատել է ՀԼԿԵՄ կենտկոմում որպես հրահանգիչ, սեկտորի վարիչ, այնուհետև՝ միջազգային հարաբերությունների և սփյուռքի հետ համագործակցության բաժնի վարիչի տեղակալ։
* 1991-1996 թթ. - «Մարկ Ինտերնեյշնլ» ՍՊԸ (Մոսկվա) հիմնադիր տնօրեն։
* 1996-2011 թթ. - «Մարկ Ինտերնեյշնլ» ՍՊԸ (Երևան) հիմնադիր տնօրեն։
* 1997 թվականից - Հայաստանում Ուրուգվայի Արևելյան Հանրապետության պատվավոր հյուպատոս։
* 2011 թ. հուլիսի 15-ին Հայաստանի Վարչապետի որոշմամբ նշանակվել է Հայաստանի սփյուռքի նախարարի տեղակալ։
* 2012 թ. օգոստոսի 28-ին Հայաստանի Վարչապետի որոշմամբ ազատվել է Հայաստանի սփյուռքի նախարարի տեղակալի պաշտոնից։
* 2014 թ. հուլիսի 7-ին Հայաստանի Վարչապետի որոշմամբ նշանակվել է Հայաստանի սփյուռքի նախարարի տեղակալ։
* 2014 թ. հոկտեմբերի 6-ին Հայաստանի Վարչապետի որոշմամբ ազատվել է Հայաստանի սփյուռքի նախարարի տեղակալի պաշտոնից՝ իր դիմումի համաձայն։
* 2014 թ. հոկտեմբերի 6-ին Հայաստանի վարչապետի որոշմամբ նշանակվել է Հայաստանի գյուղատնտեսության նախարարության սննդամթերքի անվտանգության պետական ծառայության պետ։

Անկուսակցական է։

## Պարգևներ
* Հայաստանի սփյուռքի նախարարության «Պողոս Նուբար» մեդալ (2013)։

## Ընտանիք
Ամուսնացած է, ունի երկու զավակ։

## Ծանոթագրություններ

Կատեգորիա:1961 ծնունդներ
Կատեգորիա:Դիվանագետներ այբբենական կարգով
Կատեգորիա:ԵՊԼՀ շրջանավարտներ
Կատեգորիա:Երևան քաղաքում ծնվածներ
Կատեգորիա:Հայաստանի պետական գործիչներ
Կատեգորիա:Հայ դիվանագետներ
Կատեգորիա:Մայիսի 7 ծնունդներ
Papi

«**Papi**», ամերիկացի երգչուհի Ջենիֆեր Լոպեսի երգը նրա յոթերորդ՝ «Love?» ալբոմից։

Այն լատինամերիկյան ձայներանգով երգ է դանս-փոփ ժանրում։ Երգը գրել են RedOne-ը, AJ Junior-ը, BeatGeek-ը, Teddy Sky-ը, Bilal Hajji-ն և Ջիմմ Ջոքերը, թողարկել են RedOne-ը, BeatGeak-ը և Ջիմմի Ջոքերը։ Լիրիկական երգում իր արտահայտությունն է գտել Լոպեսի սերը իր տղամարդու համար կատարած պարերի նկատմամբ։ Երգը պետք է թողարկվեր մինչև 2011 թվականի ապրիլի 19-ը որպես ալբոմի պրոմո-սինգլ, սակայն երգը թողարկվել է միայն ապրիլի 17-ին Ջենիֆեր Լոպեսի կողմից իր ֆեյսբուքյան էջում։ Երգն արժանացել է երաժշտական քննադատների գովաբանությանը. նրանք հայտարարել են, որ դա «Love?» ալբոմի ամենավառ երգերից մեկն է։

## Քննադատների գնահատականներ
Idolator ժամանցային կայքի անձնակազմը ասել է. «Այն, որ այս թրեքը, ինչպես նաև „On the Floor“ երգը, նոր ոչինչ չավելացրին պարային երաժշտության մեջ, դա իսկապես խնդիր չէ։ Այդ թրեքը լիովին պատրաստ է ակումբների համար և չկա պատճառ, թե ինչու այն չի կարող կատարվել այնպես, ինչպես „On the Floor“-ը»։ *[[The Houston Chronicle]]*-ի լրագրող Ջո Հերրան համաձայնել է, որ երգը «Love?» ալբոմի լավագույն պահերից։

Artistdirect.com-ից Ռիկ Ֆլորինոն երգին տվել է դրական գնահատական։ Ֆլորինոն հատուկ նշել է Լոպեսի ձայնը, ավելացնելով, որ այն «զարկում է թարմ, կրակոտ և կենտրոնախույզ էներգիայով», միաժամանակ մեկնաբանել է «նրա յուրահատուկ կատարումը՝ հատուկ լատինաամերիկյան տաքությամբ», որը «հիպնոսայնորեն գերում է լսողներին»։ 

## Երգացանկ
*;Digital download
#"Papi"&nbsp;— 3:40

*;Digital download (Remixes)
#"Papi" (Rosabel Radio Edit)&nbsp;— 3:26
#"Papi" (Mixin Marc & Tony Svedja Radio)&nbsp;— 3:40
#"Papi" (R3hab Radio)&nbsp;– 3:37
#"Papi" (It's the DJ Kue Radio Mix!)&nbsp;— 3:53
#"Papi" (Rosabel Vocal Club Mix)&nbsp;— 7:29
#"Papi" (Mixin Marc & Tony Svedja Extended)&nbsp;— 6:33
#"Papi" (R3hab Club)&nbsp;— 4:53
#"Papi" (It's the DJ Kue Extended Mix!)&nbsp;— 5:34
#"Papi" (Rosabel Attitude Dub)&nbsp;— 7:56
#"Papi" (Mixin Marc & Tony Svedja Dub)&nbsp;— 6:17
#"Papi" (R3hab Instrumental)&nbsp;— 4:53
#"Papi" (It's the DJ Kue Instrumental!)&nbsp;— 5:35

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Ծանոթագրություններ

Կատեգորիա:2011 երգեր
Կատեգորիա:Դանս-փոփ երգեր
Կատեգորիա:Ջենիֆեր Լոպեսի երգեր
Երկնային և երկրային սեր

**«Երկնային և երկրային սեր»** (), նկարիչ Տիցիանի նկարը։

## Ստեղծման պատմություն
Նկարը հանձնարարված է եղել Նիկոլո Աուրելիոյի՝ տասը Վենետիկյան հանրապետությունների խորհրդի քարտուղարի կողմից։ Պատվիրատուի անձը հաստատող անուղղակի փաստ է համարվում սարկոֆագի դիմացի պատին Նիկոլո Աուրելիոյի գերբի առկայությունը։ Աուրելիոն ամուսնանում է երիտասարդ և այրի Լաուրե Բագարոտտոյի հետ։ Հարսանիքը նշվեց 1514 թվականի մայիսի 17.ին Վենետիկում, իսկ նկարը,, ամենայն հավանականությամբ իր հարսանեկան նվերն էր հարսնացուին։ Նկարի ներկայիս անվանումը նկարչի կողմից տրված չի եղել, իսկ սկսվել է օգտագործվել իր ստեղծումից առնվազն երկու դար հետո։
Բորգեզեի պատկերասրահում այն ունեցել է տարբեր անվանումներ՝ «Սիրո երեք տեսակ» (1650), «Աստվածային և աշխարհիկ կանայք» (1700), «Երկնային և երկրային սեր» (1792 և 1833)։
Աշխատանքը գնվել է 1608 թվականին, բարերար Շիպիոնե Բորգեզեի կողմից, որից հետո այն Բորգեզեի հավաքածուների մի շարք ցուցանմուշների հետ սկսեց ցուցադրվել Հռոմի Բորգեզեի պատկերասրահում։
1899 թվականին մեծահարուստ Ռոտշիլդը առաջարկեց գնել կտավը 4 միլիոն լիրայով, բայց այն մերժվեց։

## Բովանդակություն
thumb|left|150px|Վեներայի գլուխը
Նկարի բովանդակությունը մինչև հիմա քննադատների շրջանում վիճաբանություններ է առաջացնում։ Ըստ XIX դարի վիեննական արվեստի պատմաբան Ֆրանցա Վիկգոֆի, նկարը պատկերում է Վեներայի և Մեդայի հանդիպումը, որոնց աստվածուհին փորձում է համոզել, որպեսզի օգնեն Յասոնին։ Ըստ մեկ այլ վարկածի, բովանդակությունը վերցված է, այդ ժամանակ հայտնի Ֆրանչեսկո Կոլոննի գրքից։ 
Մայրամուտով բնապատկերի ֆոնի վրա, աղբյուրի մոտ նստած է շքեղ հագնված վենետիկուհին՝ ձախ ձեռքով բռնած մանդոլինը և մերկ Վեներան՝ ամանով կրակը ձեռքին։ Ըստ Դուֆֆիի, հագնված կինը խորհրդանշում է սերը ամուսնության մեջ։ Իր հագուստի գույնը՝ սպիտակը, գոտին, ձեռքի ձեռնոցները, մրտենի ծաղկեպսակը՝ զարդարած իր գլուխը, արձակած մազերը և վարդերը ցույց է տալիս ամուսնությունը։ Իսկ հետին պլանում պատկերված է նապաստակների զույգ՝ խորհրդանիշ բազմազավակության։ Սա Լաուրա Բագարոտտոյի դիմանկարը չէ, այլ երջանիկ ամուսնության այլաբանություն է։
Մարմարե սարկոֆագ, որը վերածվեց առեղծվածային նյութի աղբյուրի։ Մարմարը, մահվան խորհրդանիշ է, բավական տարօրինակ է այն գտնել նկարում, որտեղ պատկերված է բազմազան երազանքներ և ցանկություններ ունեցող երջանիկ ընտանիք։ Սարկոֆագում բռնության տեսարանը, ըստ երևույթին խորհրդանշում է Լաուրայի հոր անարդար մահապատիժը, որը տեղի է ունեցել 1509 թվականին։ Մաքուր ջրի աղբյուր խորհրդանշում է նոր կյանքի ծնունդը։
Մերկ կինը խորհրդանշում է սեր, որը վերածվում է հավերժական, երկնային սիրու, որն էլ ցույց է տալիս իր ձեռքում բարձրացրած այրվող լամպը։

## Ծանոթագրություններ

## Գրականություն
* 
* 
* 
* 
* 
* 

Կատեգորիա:1514 նկարներ
Կատեգորիա:Աֆրոդիտեն կամ Վեներան գեղանկարչության մեջ
Կատեգորիա:Բորգեզե պատկերասրահի նկարներ
Կատեգորիա:Մերկ կանանց պատկերով նկարներ
Կատեգորիա:Տիցիանի նկարներ
Զատկի կղզու պատմություն

[thumb|250px|[մոաիներ, կղզու պատմության կարևոր բաղադրիչը]]
**Զատկի կղզի** (կամ **Ռափա Նուին**), աշխարհի ամենահեռավոր բնակեցված կղզիներից, մեծապես հենց մեկուսացվածության շնորհիվ է Ռափա Նուայի պատմությունը կրում եզակի բնույթ։ Գոյություն ունեն բազմաթիվ գիտական հիպոթեզներ և կանխավարկածներ՝ կապված Ռափա Նուայի բնակեցման ժամանակի, տեղաբնակների ռասայական պատկանելության, եզակի քաղաքակրթության ոչնչացման պատճառների հետ, որոնց ներկայացուցիչները կերտում էին հսկայական քարե կոթողներ՝ մոաիներ և ունեին գիր (ռոնգո-ռոնգո), որը մինչ այժմ վերծանված չի լեզվաբանների կողմից։ Սկսած 1722 թվականից, երբ հոլանդացի ճանապարհորդ Յակոբ Ռոշգևենը հայտնաբերեց կղզին, և այնտեղ հայտնվեցին առաջին կաթոլիկ միսիոներները, ռափանույցիների կյանքում տեղի ունեցան արմատական փոփոխություններ. մոռացվեցին հնում գոյություն ունեցող հիերարխիկ հարաբերությունները, վերջ դրվեց մարդակերությանը։ 19-րդ դարի կեսերին տեղաբնակները ենթարկվեցին ստրկավաճառության, ինչին զոհ գնացին ռափանույցիների մեծ մասը, նրանց հետ մեկտեղ կորցվեցին տեղական եզակի մշակույթի բազմաթիվ տարրեր։ 1888 թվականի սեպտեմբերի 9-ին կղզին անեքսիայի ենթարկվեց հօգուտ Չիլիի։ 20-րդ դարում Ռափա Նուին դարձավ հետազոտողների հսկայական հետաքրքրության առարկա, որոնք փորձում էին գուշակել անհետացած ռափանույան քաղաքակրթության գաղտնիքները (նրանց թվում էր նորվեգացի ճանապարհորդ Թուր Հեյերդալը)։ Այդ ժամանակ տեղի ունեցան որոշակի բարելավումներ կղզու ենթակառուցվածքներում և ռափանույցիների կյանքի որակում։ 1995 թվականին «Ռափա Նուի» ազգային պարկը դարձավ ՅՈՒՆԵՍԿՕ-ի Համաշխարհային ժառանգության օբյեկտ։ 21-րդ դարում կղզին շարունակում է գրավել զբոսաշրջիկների ամբողջ աշխարհից, իսկ զբոսաշրջությունը դարձել է տեղաբնակների եկամուտների հիմնական աղբյուրը։

Կատեգորիա:Չիլիի պատմություն
Գլեն Քլոուզ

**Գլեն Քլոուզ** (, ), ամերիկյան թատրոնի, կինոյի և հեռուստատեսության դերասանուհի, երգչուհի, պրոդյուսեր։ Ստացել է երեք անգամ Էմմի մրցանակը, երկու անգամ Ոսկե Գլոբուս-ով է պարգևատրվել, երեք անգամ Թոնիով և վեց անգամ Օսկար մրցանակին է նոմինացվել (1983, 1984, 1985, 1988, 1989, 2012)։

Գլեն Քլոուզն ավելի շատ համաշխարհային հեռուստադիտողներին հայտնի է դարձել «Մահացու ներգրավումը», «Վտանգավոր կապեր» և «101 դալմատինները» ֆիլմերից։ Վերջին տարիններին նա հիմնականում հանդես է գալիս հեռուստատեսություններում։ Նրա հայտնի հաղորդումներն են «The Shield»-ը և «Damages», իսկ վերջինում էլ նա հանդես է եկել 2007 թվականից մինչև 2012 թվականը։

## Կենսագրություն
Քլոուզը ծնվել է 1947 թվականի մարտի 19-ին Կոնեկտիկուտ նահանգի Գրինվիչ քաղաքում։ Նրա ծնողները բնիկ ամերիկիացի են, սակայն եվրոպական բազմաթիվ երկրներում մեծ կապեր ունեն։ Աղջիկը սակայն մեծացել է Կոնգոյում, որտեղ իր հայրը 16 տարեկանից սկսած աշխատել է բժշկական կլինիկայում։ Այդ ժամանակներում Գլենը մեծ հպարտությամբ սովորել է Շվեյցարիական համալսարանում։

## Կարիերա
1974 թվականին Քլոուզը իր դեբյուտը նշեց Բրոդվե թատրոնում։ Նրա դերասանական գործունեությունը շատ լավ ընդունվեց քննադատների կողմից և նա երեք անգամ արժանանում է Թոնի մրցանակին։ Կարծես թե նրա ամենահաջողված և ամենասիրված դերը Նորմա Դեսմոնդի դերն է, որը նա խաղացել է Էնդրյու Լլոիդ Ուեբբերի կողմից բեմադրված «Sunset Boulevard» ներկայացման մեջ։ Քլուզը նաև շատ լավ երգում է, և դրա համար էլ նա է Նյու Յորքի բասկետբոլի առաջնության բացման ժամանակ երգել ամերիկայի օրհներգը։

Քլոուզը կինոյում իր կարիերան սկսել է միայն 35 տարեկանում։ «Աշխարհը Գարպույի աչքերով» ֆիլմում, որը նրա համար առաջին ֆիլմն էր, իր դերի համար նա արժանանում է Օսկարի։ Վերջին ժամանակաշրջանում, նա ստիպված պետք է խաղար հոգեկան խանգարում ստացած կնոջ դեր։ Նա այդ դերը խաղացել է «Մահացու ներգրավումը» ֆիլմի մեջ (1987), որտեղ իր խաղընկերը եղել է Մայքլ Դուգլասը։ Քլոուզի կարծիքով դերասանական բարձր մակարդակի ֆիլմերից մեկն է համարվում «Վտանգավոր կապեր» ֆիլմը (1988)։

## Անձնական կյանք
1969-1971 թթ. Գլենը ամուսնացել է կիթառիստ և երգերի հեղինակ՝ Կաբոտ Ուեյդոմի հետ։

1984-1987 թթ. Գլենը երկրորդ անգամ ամուսնանում է բիզնեսմեն Ջեյմս Մարլասոմի հետ։

1987-1991 թթ. Գլենը փաստացի ամուսնանում է պրոդյուսեր Ջոն Ստարկի հետ։ Նրանցից մի աղջիկ է ծնվում՝ Էննի Մոդ Սթարկը (ծն. 26. 04. 1988)։

2006-2015 թթ. Գլենն ամուսնանում է շոումեն Դեվիդ Էվանսի հետ։

## Ֆիլմագրություն

## Ծանոթագրություններ

Կատեգորիա:20-րդ դարի ամերիկացի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:«Դրամա Դեսկ» մրցանակի դափնեկիրներ
Կատեգորիա:«Էմմի» մրցանակի դափնեկիրներ
Կատեգորիա:«Թոնի» մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:ԱՄՆ-ի դեմոկրատական կուսակցության անդամներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի պրոդյուսերներ
Կատեգորիա:Ամերիկացի սցենարիստներ
Կատեգորիա:Թատրոնի դերասանուհիներ
Կատեգորիա:Թատրոնի ամերիկացի դերասանուհիներ
Կատեգորիա:Աուդիոգիրք կարդացողներ
Կատեգորիա:Հոլիվուդյան փառքի ծառուղի
Կատեգորիա:Ամերիկացի երգչուհիներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոռեժիսորներ
Մարտինաս Մաժվիդասի անվան Լիտվայի ազգային գրադարան

**Մարտինաս Մաժվիդասի անվան Լիտվայի ազգային գրադարան** (), Լիտվայի գլխավոր գիտական հանրային գրադարանն է, համարվում է երկրի ամենամեծ գրադարաններից մեկը։ Տեղակայված է Վիլնյուսի Գյադիմինաս (Gedimino pr. 51) փողոցում։ Հասանելի է Լիտվայի և այլ երկրների քաղաքացիների համար։ 2006 թվականի հունվարի 2-ի դրությամբ գրադարնն ունեցել է 529 աշխատակից, որոնցից 378-ը եղել են պրոֆեսիոնալ գրադարանավարներ։

## Պատմություն
Գրադարանը հիմնադրվել է 1919 թվականին Կաունասում որպես Կենտրոնական ազգային գրադարան (Lietuvos Centrinis knygynas), 1944 թվականից կոչվել է Լիտվայի ԽՍՀ կենտրոնական պետական գրադարան, 1951 թվականից՝ Լիտվայի ԽՍՀ պետական հանրապետական գրադարան (Lietuvos TSR centrinė valstybinė biblioteka)։ 1963 թվականին գրադարանը տեղափոխվել է Վիլնյուս և տեղակայվում է հատուկ գրադարանի համար նախատեսված շենքում։

1988 թվականից գրադարանը կոչվում է լիտվացի առաջին հրատարակիչ Մարտինաս Մաժվիդասի անունով և ստացել է ազգային գրադարանի կարգավիճակ։ 1989 թվականի մայիսի 30-ից գրադարանը կոչվում է Մարտինաս Մաժվիդասի անվան Լիտվայի ազգային գրադարան։

## Հավաքածու
2012 թվականին Մարտինաս Մաժվիդասի անվան Լիտվայի ազգային գրադարանի հավաքածուն ներառել է 6,65 միլիոն հատորային և 1,77 միլիոն անվանումով տպագիր և այլ փաստաթղթերի լայն շրջանակ։

Ամբողջ հավաքածուն բաժանվում է 3 կատեգորիաների՝ Հրատարակված փաստաթղթերի Լիտվայի ազգային արխիվային հիմնադրամ, հիմնական հավաքածու և հատուկ հավաքածու (հազվագյուտ գրքեր, ձեռագրեր և այլն)։

## Գրականություն
* Литва. Краткая энциклопедия. Вильнюс: Главная редакция энциклопедий, 1989. С. 146—147.
* Visuotinė lietuvių enciklopedija. T. III: Beketeriai—Chakasai. Vilnius: Mokslo ir enciklopedijų leidybos institutas, 2003. P. 160.

## Ծանոթագրություններ

## Արտաքին հղումներ
* Պաշտոնական կայքը
* Պաշտոնական կայքի անգլերեն տարբերակը

Կատեգորիա:Լիտվայի գրադարաններ
Եվա Հաբերման

thumb|Եվան 2014 թվականին

**Եվա Հաբերման** (, ), գերմանացի դերասանուհի։

## Կենսագրություն

Եվա Հաբերմանը ծնվել է 1974 թվականի հունվարի 16-ին Համբուրգում։ Եվան իր դերասանական կարիերան սկսել է 5 տարեկանից, երբ նկարահանվել է «Երաժշտական արկղ» սերիալում։

Մի ժամանակ նա նաև նկարահանվել է սեքսուալ ֆոտոնկարներում։

— Ընդհանրապես, ես այլևս չեմ ցանկանում նկարահանվել նման ֆոտոնկարներում,- ասում է Եվան,- գերմանական «Մաքս» ալբոմի կարդացողները որոշում են ինձ տալ 3-րդ տեղը, որպես ալբոմի ամենասեքսուալ աղջիկ։ Այս ալբոմը ունի հիանալի խմբագիր, դրա համար էլ ես եմ ընտրել, թե որ նկարները պետք է այդտեղ հայտնվեն։ Հիմա, ամենահարմար ժամանակին ես չեմ պատրասվում նկարահանվել այդպիսի ալբոմների համար։

Եվան գրավել է 17-րդ տեղը, FHM-Գերմանիայի կազմակերպած 100 ամենասեքսուալ աղջիկների ցուցակում, 2003 թվականին։

## Ֆիլմագրություն
### Ֆիլմեր

### Սերիալներ

## Ծանոթագրություններ

Կատեգորիա:Գերմանացի դերասանուհիներ
Կատեգորիա:Գերմանացի կինոդերասանուհիներ
Լեմի

**Լեմի** (, ), անգլիացի բաս կիթառահար, երգահան, երգիչ, և անգլիական Motörhead խմբի հիմնադիրը։ Նրա երաժշտությունը կազմում էր հևի մեթալ ժանրի յուրօրինակ մասնիկը։

Լեմին իր երաժշտական կարիերան սկսել է The Beatles–ի ազդեցության ներքո, կարիերայի սկզբում նա աշխատել է Ջիմի Հենդրիքսի և The Nice խմբի հետ։ 1971 թվականին միացել է Hawkwind ռոք խմբին, իսկ 1975–ի հունիսին ստեղծել է Motörhead խումբը, որի հետել կապված է նրա ամբողջ երաժշտական կարիերայի մյուս հատվածը մինչև իր մահը։ Motörhead–ը 1980-1981 թվականներին հասավ իր հաջողությունների գագաթնակետին, այս շրջանում գրվեց խմբի հիթային երգը՝ «Ace of Spades»–ը։ Բացի նրանից որ Լեմին հայտնի երաժիշտ էր, նա նաև մոլի հարբեցող էր, և միայն 1990 թվականին նա կրճատեց օգտոգործվող ալկոհոլի քանակը։

Մահացել է 2015 թվականի դեկտեմբերի 28–ին, քաղցկեղից, որը նրա մոտ հայտնաբերել էին մահվանից երկու օր առաջ միայն։

## Սկավառակագրություն Motörhead–ի հետ
* *Motörhead* (1977)
* *Overkill* (1979)
* *Bomber* (1979)
* *Ace of Spades* (1980)
* *Iron Fist* (1982)
* *Another Perfect Day* (1983)
* *Orgasmatron* (1986)
* *Rock 'n' Roll* (1987)
* *1916* (1991)
* *March ör Die* (1992)
* *Bastards* (1993)
* *Sacrifice* (1995)
* *Overnight Sensation* (1996)
* *Snake Bite Love* (1998)
* *We Are Motörhead* (2000)
* *Hammered* (2002)
* *Inferno* (2004)
* *Kiss of Death* (2006)
* *Motörizer* (2008)
* *The Wörld Is Yours* (2010)
* *Aftershock* (2013)
* *Bad Magic* (2015)

## Ծանոթագրություններ

Կատեգորիա:1945 ծնունդներ
Կատեգորիա:2015 մահեր
Կատեգորիա:Անգլիացի բարիտոններ
Կատեգորիա:Անգլիացի երգիչներ
Կատեգորիա:Անգլիացի կիթառահարներ
Կատեգորիա:Անգլիացի ֆեմինիստներ
Կատեգորիա:Բեմական կեղծանուններ
Կատեգորիա:Բրիտանացի բաս կիթառահարներ
Կատեգորիա:Բրիտանացի երաժիշտներ
Կատեգորիա:Բրիտանացի երգահաններ
Կատեգորիա:Դեկտեմբերի 24 ծնունդներ
Կատեգորիա:Դեկտեմբերի 28 մահեր
Կատեգորիա:Կրոնների քննադատներ
Կատեգորիա:Քաղցկեղից մահացածներ
Կատեգորիա:Ֆեմինիստ երաժիշտներ
Վարդապետի լռությունը (ֆիլմ)

**Վարդապետի լռությունը**, հայ կինոռեժիսոր, դերասան, սցենարիստ, պրոդյուսեր Վիգեն Չալդրանյանի՝ Կոմիտասի մասին պատմող կենսագրական ֆիլմն է՝ նկարահանված 2014-2015 թվականներին։ Ֆիլմի հերոսը ժամանակակից ճանաչված գրող և համալսարանի ժուռնալիստիկայի ֆակուլտետի դասախոս է, որը Կոմիտաս վարդապետի մասին գիրք է գրում։

## Ստեղծման պատմություն
2014 թվականի աշնանը Հայաստանի ազգային կինոկենտրոնը «Շարմ Հոլդինգի» մասնակցությամբ սկսեց Վիգեն Չալդրանյանի «Վարդապետի լռությունը» խաղարկային լիամետրաժ ֆիլմի նկարահանումները։ Նկարահանումներն իրականացվել են Հայաստանում (Արզնի, Երևան) և արտերկրում (Ֆրանսիա, Չինաստան), ավարտվել են 2015 թվականի ամռանը։ Ֆիլմի պրեմիերան տեղի է ունեցել 2015 թվականի դեկտեմբերի 25-ին Երևանում։ Ֆիլմը նվիրված է Կոմիտասի հիշատակին։

## Սյուժե
Ըստ ռեժիսորի՝ ֆիլմը ներկայացնում է ոչ թե Կոմիտասին, այլ նրա «Մեծ Լռությունը»։ Ֆիլմի հերոսը ժամանակակից գրող, համալսարանի դասախոս Էդգար Նովենցն է, որը մտասևեռված է Կոմիտաս վարդապետի մասին ֆիլմ ստեղծելու գաղափարի վրա։ Վեպին ճշմարտացիություն հաղորդելու նպատակով հերոսը փորձում է անցնել իր գրական կերպարի տառապանքի քառուղիներով։ Հենվելով պատմական փաստերի, արխիվային նյութերի, հոգեբանական վարկածների վրա՝ հերոսը փորձում է բացահայտել Կոմիտաս վարդապետի կենսագրության փարիզյան շրջանը, վեր հանել Վիլ-Ժուիֆ մեկուսարանում մեծ հայորդու կյանքի վերջին տարիների առեղծվածը։

## Երաժշտություն
Ֆիլմի երաժշտության հեղինակը Վաչե Շարաֆյանն է։ Ֆիլմում հնչում է Կոմիտասի, Կլոդ Դեբյուսիի, Ավետ Տերտերյանի երաժշտությունը։

## Ծանոթագրություններ

## Արտաքին հղումներ
* Վարդապետի Լռությունը / Alter Ego Official Trailer (2016) HD. 16.12.2015
* Վարդապետի Լռությունը
* «Վարդապետի լռությունը» մեծ էկրան կբարձրանա

Կատեգորիա:2014 ֆիլմեր
Կատեգորիա:2015 ֆիլմեր
Կատեգորիա:Հայկական ֆիլմեր
Կատեգորիա:Վիգեն Չալդրանյանի ֆիլմեր